rejauldu/bengali-wikipedia huggingface dataset:
মেন ইন ব্ল্যাক: ইন্টারন্যাশনাল একটি সায়েন্স ফিকশন চলচ্চিত্র, যেটি পরিচালনা করেছেন এফ. গ্যারি গ্রে। চলচ্চিত্রটি মেন ইন ব্ল্যাক সিরিজের চতুর্থ কিস্তি।  অভিনয়ে ক্রিস হেমসওর্থ টেস থম্পসন লিয়াম নিসন রেবেকা ফার্গুসন এমা থম্পসন কুমাইল নাঞ্জিয়ানি লেস টুইন্স রেফ স্পাল  নির্মাণ ২০১৮ সালের ফেব্রুয়ারিতে এফ. গ্যারি গ্রে চলচ্চিত্রটি পরিচালনার কাজে যুক্ত হন এবং ক্রিস হেমসওর্থ চলচ্চিত্রটিতে অভিনয়ের জন্য চুক্তিবদ্ধ হন। পরবর্তী মাসে চলচ্চিত্রটির সাথে যুক্ত হন অভিনেত্রী টেসা থম্পসন। মে মাসে যুক্ত হন লিয়াম নিসন ও জুনে যুক্ত হন কুমাইল নাঞ্জিয়ানি, লেস টুইন্স ও রেফ স্পাল।  চলচ্চিত্রটির মুখ্য চিত্রগ্রহণ সে বছরের জুলাই মাসের ৯ তারিখে লন্ডনে আরম্ভ হয় এবং চলচ্চিত্রটির চিত্রগ্রহণ মরক্কো, ইতালি, নিউইয়র্কে চলতে থাকে।  চলচ্চিত্রটির ভিজ্যুয়াল ইফেক্টের কাজ আলেজান্দ্রো ওনগারোর তত্ত্বাবধায়নে সম্পন্ন হবে।  মুক্তি চলচ্চিত্রটি ২০১৯ সালের জুন মাসের ২৪ তারিখে মুক্তি পাবে।  তথ্যসূত্র  বহিঃসংযোগ      বিষয়শ্রেণী:২০১৯-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:দ্বীপপুঞ্জের পটভূমিতে চলচ্চিত্র বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:ইতালির পটভূমিতে চলচ্চিত্র বিষয়শ্রেণী:১৯৯৬-এর পটভূমিতে চলচ্চিত্র বিষয়শ্রেণী:অ্যাম্বলিন এন্টারটেইনমেন্টের চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:ড্যানি এলফম্যান সুরারোপিত চলচ্চিত্র বিষয়শ্রেণী:২০১৬-এর পটভূমিতে চলচ্চিত্র বিষয়শ্রেণী:২০১৯-এর পটভূমিতে চলচ্চিত্র বিষয়শ্রেণী:ইতালিতে ধারণকৃত চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:মরক্কোতে ধারণকৃত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১৯-এর ত্রিমাত্রিক চলচ্চিত্র
ক্ষেতলাল থানা বাংলাদেশের জয়পুরহাট জেলার অন্তর্গত ক্ষেতলাল উপজেলার একটি থানা।   পটভূমি  ১৮৪৭ খ্রিস্টাব্দে ক্ষেতলাল থানা প্রতিষ্ঠা লাভ করে।   প্রশাসনিক এলাকাসমূহ  ক্ষেতলাল উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম ক্ষেতলাল থানার অধীন।  পৌরসভা:  ক্ষেতলাল  ইউনিয়নসমূহ:  ১নং তুলশীগংগা  ২নং বড়তারা  ৩নং মামুদপুর  ৪নং বড়াইল  ৫নং আলমপুর   আরও দেখুন   ক্ষেতলাল উপজেলা  জয়পুরহাট জেলা   তথ্যসূত্র    বহিঃসংযোগ   বিষয়শ্রেণী:জয়পুরহাট জেলার থানা বিষয়শ্রেণী:ক্ষেতলাল উপজেলা
শ্রুতি শর্মা একজন ভারতীয় মডেল, সৌন্দর্য প্রতিযোগীতার প্রতিযোগী এবং অভিনেত্রী। তিনি ২০০২ সালে ফেমিনা মিস ইন্ডিয়া প্রতিযোগিতায় মিস ওয়ার্ল্ড খেতাব অর্জনকারী এবং প্রথম রানার আপ হন। লন্ডনে অনুষ্ঠিত ২০০২ সালের মিস ওয়ার্ল্ডের প্রতিযোগিতায় তিনি ভারতের হয়ে প্রতিনিধিত্ব করেছিলেন এবং সেমিফাইনালে উঠলেন। ২০০১ এর মিস ইন্ডিয়া প্রতিযোগিতায় তিনিও অনাস্থা প্রতিযোগী ছিলেন।  শর্মার বাবা সুশীল শর্মা এবিং মা মৃনাল শর্মা। তিনি মুসুরিতে তাঁর বিদ্যালয়ের পড়াশোনা করেছিলেন এবং দিল্লির জেসুস অ্যান্ড মেরি বিশ্ববিদ্যালয় (জেএমসি) এ পড়েন। এমনকি তিনি হিন্দি ছবি তেজাব - দ্যা আসিড অফ লাভ ছবিতে অভিনয় করেছেন।  তথ্যসূত্র  বহিঃসংযোগ      বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:উত্তরাখণ্ডের নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিস ওয়ার্ল্ড ২০০২-এর প্রতিনিধি
লুকা ইভানুশেৎস (; জন্ম: ২৬ নভেম্বর ১৯৯৮) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ওলন্দাজ ক্লাব ফেইয়ানর্ট এবং ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, ইভানুশেৎস ক্রোয়েশিয়া অনূর্ধ্ব-১৭ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০১৭ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ১৯ ম্যাচে ২টি গোল করেছেন।  প্রারম্ভিক জীবন লুকা ইভানুশেৎস ১৯৯৮ সালের ২৬শে নভেম্বর তারিখে ক্রোয়েশিয়ার ভারাজদিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইভানুশেৎস ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৫ সালের ১৭ই অক্টোবর তারিখে তিনি ক্রোয়েশিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৫ বছরে ৫২ ম্যাচে অংশগ্রহণ করে ১৪টি গোল করেছেন।  ২০১৭ সালের ১১ই জানুয়ারি তারিখে, ১৮ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী ইভানুশেৎস চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। উক্ত ম্যাচের ৯০তম মিনিটে আক্রমণভাগের খেলোয়াড় ফ্রাঙ্কো আন্দ্রিয়াসেভিচের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি চিলি ১–১ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে ইভানুশেৎস সর্বমোট ২ ম্যাচে ১টি গোল করেছেন। জাতীয় দলের হয়ে অভিষেকের ৩ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০১৭ সালের ১৪ই জানুয়ারি তারিখে, চীনের বিরুদ্ধে ম্যাচের ৩৬তম মিনিটে ফ্রান তুদোরের অ্যাসিস্ট হতে ক্রোয়েশিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল ক্রোয়েশিয়া  ২০১৭  ২  ১ ২০২১  ৮  ০ ২০২২  ১  ০ ২০২৩  ৭  ১ ২০২৪  ১  ০ সর্বমোট  ১৯  ২  তথ্যসূত্র  বহিঃসংযোগ                       বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফেইয়ানর্টের খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব দিনামো জাগরেবের খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ক্রোয়েশীয় প্রবাসী ফুটবলার
__NOTOC__  The WikiProject Council is a group of Wikipedians gathered to encourage—and assist with—the development of active WikiProjects, and to act as a central point for inter-WikiProject discussion and collaboration.   Provide recommendations on current best practices in WikiProject structure and operation, and encourage and assist individual WikiProjects interested in adopting these ideas and taking a more active role in the development of the encyclopedia.   Assist in coordinating the work of independent sub-projects with their parent projects, and of projects having overlapping scopes with each other.  Provide a central forum for discussions on issues of interest to a wide range of WikiProjects, including inter-project collaborations and Wikipedia-wide programs.  Accept proposals or requests for new projects, and assist in their creation; or, alternately, point those making the requests to the appropriate existing projects when applicable ones already exist.  Maintain a comprehensive directory of active WikiProjects and the notable departments or programs (such as article assessments, peer reviews, or collaborations) associated with each.  To take part in the Council's activities, please visit the talk page and join in our discussions; we do not maintain a formal list of members, so there's no need to sign up.  নির্দেশনা  Directory of WikiProjects  Alphabetical list of WikiProjects featured in the Signpost  Proposed WikiProjects, task forces and work groups  উইকিপিডিয়ার উইকিপ্রকল্পসমূহের সংক্ষিপ্তের তালিকা  :Category:Lists of popular pages by WikiProject  Wikipedia:Lists of popular pages by WikiProject  Wikipedia:Version 1.0 Editorial Team/WikiProject full article list  Wikipedia:List of WikiProject watchlists (alphabetical)  Wikipedia:List of WikiProject watchlists (topical)  Wikipedia:Citizendium workgroups, Wikipedia WikiProjects, and watchlists  Wikipedia:Database reports/New WikiProjects (updated weekly)  Wikipedia:Database reports/WikiProjects by changes (updated weekly)  Wikipedia:Database reports/WikiProject watchers (updated weekly)  List of WikiProjects  List of uncategorized WikiProjects  WikiProjects by number of articles (dynamically)   সহায়িকা  উইকিপ্রকল্প সংগঠনের নির্দেশনা   প্রাজিপ্র  নিবন্ধ মূল্যায়ন প্রাজিপ্র   অনুমোদন দল  Wikipedia 1.0 "Work via WikiProjects" group   বিবিধ  Council templates  WikiWork calculator  নিষ্ক্রিয় এবং অর্ধ-সক্রিয় প্রকল্প  Inactive WikiProjects  Semi-active WikiProjects  WikiProjects on Wikimedia sister projects  Commons:WikiProject Council - Wikimedia Commons  Wikibooks:WikiProject - Wikibooks, open books for an open world  Wikisource:WikiProject - Wikisource Wikipedia 1.0 assessment   (2009) Assessment working group  (2008) Proposal for WikiProject banner standardisation  (2007) Proposal for WikiProject reform  (2006) Proposal for selecting Exemplar WikiProjects  (2005) Proposal regarding inappropriate WikiProjects  (2005) Meta WikiProject group  (2001) Proposal for WikiProjects  উইকিপ্রকল্প পরিষদ পরিষদ বিষয়শ্রেণী:উইকিপিডিয়ান সংগঠন
আমসত্ত্ব বা আমসি হলো আম থেকে তৈরি একটি মিষ্টিজাতীয় খাবার যা বাংলাদেশ এবং ভারতের পশ্চিমবঙ্গের বাঙালীদের কাছে জনপ্রিয়। আমসত্ব আমের মৌসুমে পাঁকা আমের রসালো অংশ থেকে প্রস্তুত করা হয়। আমসত্বের উল্লেখ বাংলা সাহিত্যে বহুবার পাওয়া গিয়েছে।   উপকরণ  ১) আম চটকে নেয়া ( মিষ্টি আমসত্ত্ব খেতে চাইলে পাকা আম আঁটি ফেলে চটকে নেবেন। আর টক মিষ্টি খেতে চাইলে কাঁচা ও পাকা আম মিলিয়ে নেবেন। সেক্ষেত্রে কাঁচা আম সিদ্ধ করে আঁটি ফেলে চটকে নিতে হবে)  ২) চিনি (যতখানি আম তার সম পরিমাণ চিনি। এক কাপ আম হলে ১ কাপ চিনি। তবে নিজের স্বাদ অনুযায়ী দেয়া যাবে)  ৩) সরিষার তেল প্রয়োজনমত   প্রস্তুত প্রণালি  থাম্ব|একজন ব্যক্তি আমসত্ত্ব প্রস্তুত করছেন। পাকা আম চটকে নিতে হয় ভালো মত। তারপর ব্লেন্ডারে দিয়ে মিহি পেস্ট তৈরি করে ফেলতে হবে কোন জল যোগ ছাড়া। আমে আঁশ থাকলে চালনি দিয়ে চেলে নিতে হবে। এবার একটি ভারি তলার কড়াইতে এই আম ও চিনি দিয়ে জ্বাল দিতে হবে। ঘন ঘন নাড়তে হবে। আম থকথকে জেলির মত হয়ে গেলে নামিয়ে নিতে হয়। এবার একটি বাঁশের কুলা বা ডালায় সরিষার তেল মাখিয়ে তার ওপরে এই জ্বাল দেয়া থকথকে আম হাত দিয়ে লেপে দিতে হয়। তারপর এই কুলা বা ডালাকে রেখে দিতে হয় উনানের নিচে বা রোদে দেওয়া হয়, তবে রোদের দেয়া সমস্যা থাকলে উনানের নিচে রেখে দিলেও চমৎকার আমসত্ত্ব হবে। চাইলে ওভেনেও বেক করা যেতে পাড়ে। ১৮০ ডিগ্রি তাপমাত্রায় বেক করতে পারেন শুকিয়ে যাওয়া পর্যন্ত। একটি লেয়ার শুকিয়ে গেলে ওপরে আরও একটি লেয়ার দেয়া হয়। প্রত্যেকটি লেয়ার দেয়ার পরই ভালো করে শুকিয়ে নিতে হয়। শুকিয়ে গেলে তুলে এয়ার টাইট কৌটায় ভরে সংরক্ষণ করা হয়।   তথ্যসূত্র   বিষয়শ্রেণী:পশ্চিমবঙ্গের মিষ্টি বিষয়শ্রেণী:বাংলার মিষ্টি বিষয়শ্রেণী:বাংলাদেশী মিষ্টান্ন বিষয়শ্রেণী:আম বিষয়শ্রেণী:ভারতীয় হালকা জলখাবার বিষয়শ্রেণী:অন্ধ্র রন্ধনশৈলী
পরহেজ বানু বেগম (২১ আগস্ট ১৬১১–  ১৬৭৫) ছিলেন একজন মুঘল রাজকন্যা। তিনি মুঘল সম্রাট শাহজাহানের প্রথম স্ত্রী কান্দাহারী বেগমের প্রথম সন্তান এবং জ্যেষ্ঠ কন্যা। তিনি তার পিতার উত্তরসূরি ষষ্ঠ মুঘল সম্রাট আওরঙ্গজেবের বড় সৎ বোনও ছিলেন।   জীবন  পরহেজ বানু বেগম ২১শে আগস্ট ১৬১১ সালে আগ্রায় যুবরাজ খুররাম (ভবিষ্যত সম্রাট শাহজাহান) এবং তার প্রথম স্ত্রী কান্দাহারী বেগমের কোলে জন্মগ্রহণ করেন। তার পিতামহ সম্রাট জাহাঙ্গীর তার নামকরণ করেছিল 'পরহেজ বানু বেগম' (ফার্সি : "মিতাচারী রাজকুমারী") ।  যাইহোক, মাসির-ই- আলমগিরিতে তাকে পুরহুনর বানু বেগম বলে উল্লেখ করা হয়েছে।  তার বাবা প্রিন্স খুররম ছিলেন সম্রাট জাহাঙ্গীরের তৃতীয় পুত্র এবং তার মা কান্দাহারী বেগম ছিলেন ইরানের (পারস্য) বিশিষ্ট সফবীয় রাজবংশের রাজকন্যা এবং সুলতান মুজাফফর হোসেন মির্জা সাফাভির (যিনি কিনা আবার সরাসরি শাহ ইসমাইল প্রথম এর বংশধর ছিলেন) এর কন্যা ছিলেন।   পরহেজ বানু বেগম ছিলেন শাহজাহানের প্রথম সন্তান ও তার বড় মেয়ে এবং সম্রাট আকবরের প্রথম স্ত্রীরুকাইয়া সুলতান বেগম দ্বারা প্রতিপালিত। রুকাইয়া সুলতানা ১৩ বছর বয়স পর্যন্ত পরহেজের পিতা শাহজাহানকেও লালন-পালন করেছিলেন।   যদিও তার মা শাহজাহানের প্রিয় স্ত্রী ছিলেন না, তবুও, তিনি তার বাবার প্রিয় ছিলেন; তিনি তার মৃত্যুশয্যায় তার মেয়ে জাহানারা বেগম (মুমতাজ মহলের বড় মেয়ে) কে পরহেজের দেখাশোনার জন্য আন্তরিকভাবে অনুরোধ করেছিলেন। তিনি তার ছোট সৎ ভাই আওরঙ্গজেবকেও ভালোবাসতেন এবং তার প্রতি বেশ যত্নশীল ছিলেন।    মৃত্যু  পরহেজ বানু বেগম ১৬৭৫ সালের ১৯ অক্টোবর দিল্লিতে মারা যান। সুবাহের সম্ভ্রান্ত ব্যক্তিরা তাকে তার নিজের নির্মিত জাদুঘরে (বাগানে) সমাহিত করেছিলেন।    তথ্যসূত্র   বিষয়শ্রেণী:১৭শ শতাব্দীর ভারতীয় নারী বিষয়শ্রেণী:ভারতীয় রাজকীয় নারী বিষয়শ্রেণী:১৬৭৫-এ মৃত্যু বিষয়শ্রেণী:১৬১১-এ জন্ম বিষয়শ্রেণী:মুঘল রাজকুমারী বিষয়শ্রেণী:মুঘল অভিজাত বিষয়শ্রেণী:১৭শ শতাব্দীর ভারতীয় ব্যক্তি
খান বাহাদুর আবদুল আজিজ (১৮৬৩ – ১৯২৬) ছিলেন একজন বাঙালি শিক্ষাবিদ, লেখক ও সমাজকর্মী।   প্রারম্ভিক ও কর্মজীবন  আবদুল আজিজের জন্ম বেঙ্গল প্রেসিডেন্সির ফেনীতে। তার বাবা আমজাদ আলি ছিলেন চট্টগ্রাম বিভাগীয় কমিশনারের ব্যক্তিগত সহকারী। আবদুল আজিজ ঢাকা কলেজ থেকে ১৮৮৬ সালে স্নাতক হন। তিনি ছিলেন বৃহত্তর নোয়াখালীর প্রথম স্নাতক। প্রাদেশিক সরকারের শিক্ষাবিভাগে শিক্ষক হিসেবে যোগদানের মাধ্যমে তিনি কর্মজীবন শুরু করেন। পরবর্তীতে তিনি স্কুলের উপপরিদর্শক হিসেবে পদন্নোতি লাভ করেন।  ১৮৮৩ সালে তিনি ঢাকা মুসলমান সুহৃদ সম্মিলনি গঠন করেন। মুক্ত বিদ্যালয় পদ্ধতিতে গ্রামের নারীদের শিক্ষা দেয়া এই সংগঠনের উদ্দেশ্য ছিল। ১৯০০ সালে তিনি চট্টগ্রামে মুসলমান শিক্ষা সভা" গঠন করেন। তিনি চট্টগ্রামে ভিক্টোরিয়া ইসলাম হোস্টেল, কবিরউদ্দিন মেমোরিয়াল লাইব্রেরী, ফ্রি ইসলামিয়া রিডিং রুম প্রতিষ্ঠা করেন। নোয়াখালীতে ১৮৯৬ সালে তিনি আঞ্জুমানে আশআতে ইসলাম প্রতিষ্ঠা করেছিলেন।   সাহিত্যকর্ম  আবদুল আজিজের রচিত গ্রন্থের মধ্যে রয়েছে তার শিক্ষাগুরু ওবায়দুল্লাহ আল ওবায়দী সোহরাওয়ার্দীর মৃত্যুর পর রচিত শোকগীতি ওবেদি বিয়োগ, কাব্যগ্রন্থ কবিতা কালিকা (১৮৮৫) এবং মুসলিম সমাজের ধর্মীয় ও সামাজিক আচরণ-বিধি সংক্রান্ত অনুবাদ গ্রন্থ মায়াদনোল উলুম (১৮৯২)।   ব্যক্তিগত জীবন  সাহিত্যিক হবীবুল্লাহ বাহার চৌধুরী ও তার বোন শামসুন্নাহার মাহমুদ ছিলেন আবদুল আজিজের নাতি। আবদুল আজিজের মৃত্যুর পর কাজী নজরুল ইসলাম বাংলার আজিজ নামে একটি শোকগীতি রচনা করেছিলেন। কর্মক্ষেত্রে কৃতিত্বের স্বীকৃতি হিসেবে ব্রিটিশ সরকার তাকে খান বাহাদুর খেতাবে ভূষিত করে।   তথ্যসূত্র   বিষয়শ্রেণী:১৮৬৩-এ জন্ম বিষয়শ্রেণী:১৯২৬-এ মৃত্যু বিষয়শ্রেণী:ফেনী জেলার ব্যক্তি বিষয়শ্রেণী:বাঙালি শিক্ষাবিদ বিষয়শ্রেণী:বাঙালি লেখক বিষয়শ্রেণী:ঢাকা কলেজের প্রাক্তন শিক্ষার্থী
২০০৫ সালে জিম্বাবুয়ে ক্রিকেট দলের দুটি টেস্ট ম্যাচ সিরিজ ও পাঁচটি একদিনের আন্তর্জাতিক ম্যাচ খেলার জন্য বাংলাদেশ সফর। একটি টেস্ট সমতার সঙ্গে টেস্ট সিরিজটি বাংলাদেশ ১–০ জিতে নেয়। এতে ইতিহাসের প্রথমবারের মতো বাংলাদেশ কোনো খেলা না হেরে টেস্ট সিরিজ জেতে। তারা একদিনের আন্তর্জাতিক সিরিজটিও ৩–২ এগিয়ে জিতে নেয়।  সূচি  তারিখ ম্যাচ মাঠ জানুয়ারি ৬ জানুয়ারি ২০০৫  ১ম টেস্ট  এম এ আজিজ স্টেডিয়াম, চট্টগ্রাম ১৪ জানুয়ারি ২০০৫ ২য় টেস্ট  বঙ্গবন্ধু জাতীয় স্টেডিয়াম, ঢাকা ২০ জানুয়ারি ২০০৫  ১ম ওডিআই  বঙ্গবন্ধু জাতীয় স্টেডিয়াম, ঢাকা ২৪ জানুয়ারি ২০০৫  ২য় ওডিআই  এম এ আজিজ স্টেডিয়াম, চট্টগ্রাম ২৬ জানুয়ারি ২০০৫  ৩য় ওডিআই  এম এ আজিজ স্টেডিয়াম, চট্টগ্রাম ২৯ জানুয়ারি ২০০৫  ৪র্থ ওডিআই  বঙ্গবন্ধু জাতীয় স্টেডিয়াম, ঢাকা ৩১ জানুয়ারি ২০০৫  ৫ম ওডিআই  বঙ্গবন্ধু জাতীয় স্টেডিয়াম, ঢাকা   স্কোয়াড    টেস্ট টেস্ট ওডিআই ওডিআই তাতেন্দা তাইবু (অ + উই)  এলটন চিগুম্বুরা  গ্রেইম ক্রিমার  টেরি ডাফিন  ডিওন ইব্রাহিম  ডগলাস হন্ডো  হ্যামিল্টন মাসাকাদজা  স্টুয়ার্ট ম্যাটসিকেনিয়েরি  ক্রিস্টোফার এমপফু  টয়ান্ডা মুপারিয়া  এমলুলেকি এনকালা  তিনাশি প্যানিয়াঙ্গারা  ব্রেন্ডন টেলর  বার্নি রজার্স  প্রসপার উতসেয়া  ভুসি সিবান্দা হাবিবুল বাশার (অ)  খালেদ মাসুদ (উই)  নাফিস ইকবাল  জাভেদ ওমর  মোহাম্মদ আশরাফুল  রাজিন সালেহ  আফতাব আহমেদ  মোহাম্মদ রফিক  এনামুল হক জুনিয়র  তাপস বৈশ্য  মাশরাফী বিন মোর্ত্তজা  তালহা জুবায়ের  মানজারুল ইসলাম রানা তাতেন্দা তাইবু (অ + উই)  এলটন চিগুম্বুরা  ডিওন ইব্রাহিম  ডগলাস হন্ডো  হ্যামিল্টন মাসাকাদজা  স্টুয়ার্ট ম্যাটসিকেনিয়েরি  ক্রিস্টোফার এমপফু  টয়ান্ডা মুপারিয়া  এমলুলেকি এনকালা  তিনাশি প্যানিয়াঙ্গারা  ব্রেন্ডন টেলর  বার্নি রজার্স  প্রসপার উতসেয়া  ভুসি সিবান্দা হাবিবুল বাশার (অ)  খালেদ মাসুদ (উই)  নাফিস ইকবাল  মোহাম্মদ আশরাফুল  রাজিন সালেহ  আফতাব আহমেদ  এনামুল হক জুনিয়র  তাপস বৈশ্য  মাশরাফী বিন মোর্ত্তজা  মানজারুল ইসলাম রানা  অলোক কাপালি  খালেদ মাহমুদ  আব্দুর রাজ্জাক  নাজমুল হোসেন  টেস্ট সিরিজ ১ম টেস্ট  ২য় টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  তথ্যসূত্র  বহিঃসংযোগ  ক্রিকেটআর্কাইভে তথ্য    বিষয়শ্রেণী:২০০৫-এ বাংলাদেশী ক্রিকেট বিষয়শ্রেণী:২০০৪-০৫ আন্তর্জাতিক ক্রিকেট প্রতিযোগিতা ২০০৪-০৫ বিষয়শ্রেণী:২০০০-০১ থেকে বাংলাদেশের ক্রিকেট মৌসুম বিষয়শ্রেণী:২০০৫-এ জিম্বাবুয়ের ক্রিকেট
অ্যান ক্যাথারিন সোয়িনফোর্ড ল্যাম্বটন (Ann Lambton),  (৮ ফেব্রুয়ারি ১৯১২ – ১৯ জুলাই ২০০৮) ছিলেন একজন ব্রিটিশ ইতিহাসবিদ এবং পারস্যের মধ্যযুগীয় ও প্রারম্ভিক আধুনিক ইতিহাস, ফারসি ভাষা, ইসলামি রাজনৈতিক চিন্তাধারা ও পারস্যের সামাজিক সংগঠন বিষয়ে খ্যাতনামা বিশেষজ্ঞ। তাঁকে পারস্যের জমি মালিকানা ও জমি সংস্কার সম্পর্কিত বিষয়ে কর্তৃপক্ষ হিসেবে বিবেচনা করা হয়।  জীবন ও কর্ম ল্যাম্বটনের জন্ম সাফোকের নিউমার্কেটে ১৯১২ সালে। তিনি জর্জ ল্যাম্বটনের কন্যা, যিনি ২য় ডারহ্যাম আর্লের পুত্র ছিলেন। পরিবারের বন্ধু এডওয়ার্ড ডেনিসন রস-এর প্রভাবেই তিনি SOAS-এ হ্যামিল্টন গিব্ব ও আর্থার ট্রিটন, ভ্লাদিমির মিনোরস্কি এবং হাসান তাকিযাদেহ-এর কাছে ফারসি ভাষা ও ইতিহাস পড়াশোনা করেন।  ১৯৩৯ থেকে ১৯৪৫ সাল পর্যন্ত তিনি তেহরানে ব্রিটিশ লিগেশনের প্রেস অ্যাটাশে ছিলেন। এরপর ১৯৫৩ থেকে ১৯৭৯ সাল পর্যন্ত SOAS-এ পারস্য অধ্যয়নের অধ্যাপক হিসেবে কাজ করেন। তিনি আর্থার আরবেরির স্থলাভিষিক্ত হন। তিনি ১৯৪২ সালে OBE খেতাব লাভ করেন এবং ডারহ্যাম বিশ্ববিদ্যালয় ও ক্যামব্রিজ বিশ্ববিদ্যালয় থেকে সম্মানসূচক DLitt ডিগ্রি পান। তিনি নিউ হল, ক্যামব্রিজ এবং SOAS-এর সম্মানিত ফেলো ছিলেন।  পারস্যে জমি সংস্কার ও প্রশাসনিক কাঠামো নিয়ে তাঁর গবেষণা তাকে আন্তর্জাতিক খ্যাতি এনে দেয়। তিনি সালজুক, মোঙ্গল, সাফাভি ও কাজার আমলের সামাজিক ও প্রশাসনিক কাঠামো নিয়ে বিশ্লেষণাত্মক কাজ করেন।  রাজনৈতিক ভূমিকা ল্যাম্বটন মোহাম্মদ মোসাদ্দেক সরকারের পতনে ব্রিটিশ নীতিনির্ধারকদের পরামর্শ দিয়েছিলেন। তিনি মোসাদ্দেকের কর্তৃত্ব ক্ষয় করতে গোপন কৌশলের সুপারিশ করেন এবং প্রস্তাব করেন যে অক্সফোর্ডের অধ্যাপক আর. সি. জেনার ইরানে গিয়ে কার্যক্রম শুরু করুন। ১৯৫৩ সালে সিআইএ-র সহায়তায় মোসাদ্দেক সরকারকে অপসারণ করা হয় এবং মোহাম্মদ রেজা শাহ পাহলভি পুনরায় ক্ষমতায় ফেরেন।  ধর্মীয় ও শিক্ষা কার্যক্রম তিনি নিউক্যাসলের ডায়োসিস-এ অধ্যাপক এমেরিটাস ছিলেন এবং ইরান ডায়োসিসান অ্যাসোসিয়েশনের চেয়ারম্যান হিসেবে খ্রিস্টধর্ম ও আন্তঃধর্মীয় সংলাপে অবদান রাখেন। বহু বছর ধরে তিনি উপাসক ও যাজকদের জন্য লেন্ট লেকচার প্রদান করতেন। এই অবদানের জন্য ২০০৪ সালে ক্যানটারবারির আর্চবিশপ তাঁকে ক্রস অব সেন্ট অগাস্টিন প্রদান করেন।  তিনি মিডল ইস্ট স্টাডিজ অ্যাসোসিয়েশন অব নর্থ আমেরিকা-র আজীবন সদস্য ছিলেন। ডারহ্যাম বিশ্ববিদ্যালয় তাঁর নামে একটি বার্ষিক লেকচারশিপ চালু করেছে, যার উদ্বোধনী বক্তৃতা তিনি ২০০১ সালে দেন।  ল্যাম্বটনের মৃত্যু হয় ১৯ জুলাই ২০০৮ সালে তাঁর উলারের বাসভবনে দীর্ঘ অসুস্থতার পর।  তথ্যসূত্র  বহিঃসংযোগ  SOAS সংবাদ বিজ্ঞপ্তি: অধ্যাপক অ্যান ল্যাম্বটনের অন্ত্যেষ্টিক্রিয়া  এসকান্দার সাদেগি-বোরুজেরদি, "Scholarship in the Service of Empire: The Legacy of Ann K.S. Lambton in 20th Century Iran", Ajam Media Collective, 6 মার্চ 2017  বিষয়শ্রেণী:১৯১২-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ইরানতত্ত্ববিদ বিষয়শ্রেণী:ইরানের ইতিহাসবিদ বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:এসওএএস বিশ্ববিদ্যালয়ের শিক্ষক বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:২০শ শতাব্দীর ব্রিটিশ ইতিহাসবিদ বিষয়শ্রেণী:ব্রিটিশ নারী ইতিহাসবিদ বিষয়শ্রেণী:ক্রস অব সেন্ট অগাস্টিন পুরস্কারপ্রাপ্ত বিষয়শ্রেণী:উলার নিবাসী বিষয়শ্রেণী:পারস্য ইতিহাসবিদ বিষয়শ্রেণী:২০শ শতাব্দীর ব্রিটিশ লেখিকা
থাম্ব| ইসলামাবাদে গাঁজা বাড়ছে। পাকিস্তানে গাঁজা বিনোদনমূলক ব্যবহারের জন্য অবৈধ, যদিও সেপ্টেম্বর ২০২০ থেকে, গাঁজার নির্যাস শিল্প ও চিকিৎসার জন্য ব্যবহার করা যেতে পারে।   পাকিস্তানে চরস ও ভাং হিসেবে গাঁজা ব্যাপকভাবে সেবন করা হয়।   ইতিহাস  ব্রিটিশ ও মার্কিন সরকারের প্রভাবের আগে,  মধ্য এশিয়ায় গাঁজা ব্যাপকভাবে ব্যবহৃত হতো ঔষধি হিসেবে, টেক্সটাইল এবং সাইকোট্রপিক প্রভাবের জন্য।  এটিকে অথর্ববেদের মধ্যে বলা হয়েছে, পাঁচটি পবিত্র উদ্ভিদের একটি হিসাবে  এবং এটি বিশ্বাস করা হত যে এর মধ্যে একজন অভিভাবক দেবদূত বিদ্যমান।  পাকিস্তান নারকোটিক্স কন্ট্রোল বোর্ডের ১৯৮৩ সালের একটি রিপোর্টে বলা হয়েছে যে ১৯৫০-১৯৭০-এর দশকে মাদকের ব্যবহার অনেকাংশে স্থিতিশীল ছিল যেখানে আফিম এবং গাঁজা সাধারণ ছিল, কিন্তু ১৯৬০-এর দশকের শেষের দিকে এবং ১৯৭০-এর দশকের প্রথম দিকে মধ্যবিত্ত যুবকদের মধ্যে গাঁজার ব্যবহার বৃদ্ধি পেয়েছিল, পশ্চিমা পপ সংস্কৃতির প্রভাবে। যাইহোক, ১৯৮০-এর দশকে মধ্যবিত্তের ফ্যাশন থেকে অভ্যাসটি পড়ে যায়।    অপরাধীকরণ  ১৯৯৭ সালের মাদকদ্রব্য নিয়ন্ত্রণ আইনের অধীনে, পাকিস্তানে গাঁজা উৎপাদন, উৎপাদন, আহরণ, প্রস্তুত, দখল, বিক্রয়, বিক্রয়, ক্রয় বা বিতরণের জন্য প্রস্তাব করা বেআইনি। যদিও প্রাদেশিক বা ফেডারেল সরকারের কাছ থেকে অনুমতি অর্জনের পর চিকিৎসা, বৈজ্ঞানিক বা শিল্প উদ্দেশ্যে এর চাষের অনুমতি দেওয়া হয়। উপরোক্ত লঙ্ঘন প্রমাণিত হলে, এটি কারাদণ্ডে দণ্ডনীয় যা ৭ বছর পর্যন্ত বাড়তে পারে, জরিমানা বা উভয়ই হতে পারে।   শক্ত মাদকের বিরুদ্ধে আইন প্রয়োগকে পাকিস্তানে অগ্রাধিকার দেওয়া হয়, যখন গাঁজার ব্যক্তিগত ব্যবহার প্রায়ই উপেক্ষা করা হয়।  এটি পাকিস্তানের বিভিন্ন উপজাতীয় অঞ্চলে বিশেষভাবে সত্য, যেখানে কখনও কখনও পাবলিক মার্কেটে গাঁজা বিক্রি হয়।     আইনি অবস্থা  ১ সেপ্টেম্বর, ২০২০ এ পাকিস্তানের ফেডারেল সরকার শিণ উৎপাদনের বৈধতা অনুমোদন করে। দেশটিতে প্রাকৃতিকভাবে প্রচুর পরিমাণে গাঁজা রয়েছে তা উপলব্ধি করার পরে এই সিদ্ধান্ত নেওয়া হয়েছে। তাছাড়া পাকিস্তান এই পণ্য থেকে এক বিলিয়ন মার্কিন ডলার আয় করতে পারে। এটা পাকিস্তানের অর্থনীতিকে চাঙ্গা করতে পারে।    ব্যবহার  গাঁজা পাকিস্তানে ব্যাপকভাবে ব্যবহৃত হয় এবং চরস (হাশিশ) হিসাবে ধূমপান করা হয় বা ভাং পানীয় হিসাবে খাওয়া হয়।  ২০১৩ সালের রিপোর্ট অনুযায়ী পাকিস্তানে ৬.৪ মিলিয়ন মানুষ গাঁজা সেবন করে।  সিবিডি এর বৈধকরণের সাথে, দেশটি আন্তর্জাতিক বাজারে অ-সাইকোঅ্যাকটিভ হেম্প এবং অন্যান্য ডেরিভেটিভস রপ্তানির জন্য অপেক্ষা করছে।   এখন আইনি মর্যাদা পাওয়ার পর এবং সরকারী চেকের আওতায় আসার পর, শণ এখন সিবিডি তেল,  শণের বীজ, চিকিৎসা পণ্য এবং শিল্প পণ্য তৈরিতে ব্যবহার করা হবে।   তথ্যসূত্র   বিষয়শ্রেণী:পাকিস্তানে গাঁজা বিষয়শ্রেণী:দেশ অনুযায়ী গাঁজা
যশোহর রোড মেট্রো স্টেশন নোয়াপারা-বারাসাত মেট্রো লাইনের একটি নির্মাণাধীন রেল স্টেশন। স্টেশনটিতে ২ টি রেল ট্র্যাক ও ২ টি পার্শ্ব প্ল্যাটফর্ম রয়েছে। এই স্টেশনটি ভূমিতলে নির্মিত হচ্ছে।   অবস্থান  মেট্রো স্টেশনটি এনএসসিবি আন্তর্জাতিক বিমানবন্দর গেট নং-১ এর পাশেই অবস্থিত। স্টেশনের ভৌগোলিক অবস্থান হল  । স্টেশনটির পূর্ববর্তী স্টেশন হল ২.২৮ কিলোমিটার দূরে অবস্থিত মৌলানা আবুল কালাম আজাদ মেট্রো স্টেশন এবং পরবর্তী স্টেশন হল ১.১৬৫ কিলোমিটার দূরে অবস্থিত জয় হিন্দ মেট্রো স্টেশন।  স্টেশন গঠন কলকাতা মেট্রোর লাইন ৪-এর অন্তর্গত মেট্রো স্টেশনটি গঠনগতভাবে একটি ভূমিগত মেট্রো স্টেশন।   স্টেশন বিন্যাস  জিরাস্তার স্তরপ্রস্থান / প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং ১, দরজা বাম খুলবে পশ্চিমদিকগামীদিকে →মৌলানা আবুল কালাম আজাদ→ → পূর্বদিকগামী →দিকে ← জয় হিন্দ← ←পার্শ্ব প্ল্যাটফর্ম নং ২, দরজা বাম খুলবেএল২  পরিকাঠামো  স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।   বিদ্যুৎ ও  সংকেত ব্যবস্থা  কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।  যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।  পরিষেবা  কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২৪ সালের অক্টোবর মাসে শুরু হবে।  তথ্যসূত্র  বহিঃসংযোগ  বিষয়শ্রেণী:কলকাতা মেট্রোর স্টেশন